Protestele studentilor au loc in contextul in care universitatile vor organiza in anul universitar 2015-2016 alegeri pentru rectori, cei in functii acum fiind la finalul mandatelor de 4 ani

Legea Educatiei prevede ca rectorul se desemneaza pe baza unui concurs public sau "prin votul universal, direct si secret al tuturor cadrelor didactice si de cercetare titulare din cadrul universitatii si al reprezentantilor studentilor din senatul universitar si din consiliile facultatilor".



Modalitatea de desemnare a rectorului (fie concurs, fie vot) se stabileste de universitate cu minimum 6 luni inainte de desemnarea rectorului, mai spune legea.



Saptezeci de studenti de la Universitatea de Vest din Timisoara (UVT) si-au petrecut noaptea de marti spre miercuri intr-un amfiteatru, protestand astfel fata de faptul ca guvernul nu aloca 6% din PIB Educatiei - desi legea educatiei prevede acest lucru -, iar miercuri dimineata aproximativ 50 de studenti au protestat in fata Prefecturii Timis, transmite agentia de presa Mediafax.

Sursa foto: Facebook / studentiiocupauniversitatile

Studenti in Amfiteatrul A13 din UVT, noaptea de marti spre miercuri

Foto: Facebook / studentiiocupauniversitatile

Vlad Chereches, vicepresedintele Aliantei Nationale a Organizatiilor Studentesti din Romania (ANOSR), a declarat in aceasta dimineata corespondentului Mediafax ca "in amfiteatru o sa fim mai multe zile. Trei, patru, o saptamana, cat va fi nevoie. In fiecare zi, de la 8:00 seara, o sa avem dezbateri. Poate veni oricine. Speram sa ni se alature cat mai multe persoane pe parcurs, de aceea astazi o sa mergem pe la cursuri sa discutam cu studentii".

In aceasta dimineata, miercuri 6 mai, aproximativ 50 de studenti au protestat in fata Prefecturii Timis; ei au purtat banderole negre la gura si au purtat pancarte cu mesaje precum "Vrem 25%" [25% sa fie proportia data studentilor in procesul de alegere a rectorilor - n.red.] , "Azi in Timisoara, maine in toata tara" sau "Vorbim doar in amf. A13 din UVT", relateaza agentia de presa citata.

Vlad Chereches a precizat pentru Agerpres: "noi nu suntem in greva, participam la cursuri".



Nicolae Robu, primarul din Timisoara si fost rector al Universitatii Politehnica din Timisoara, a declarat ca "este inadmisibil ca domeniul educatiei, atat de important, sa primeasca atat de putini bani de la bugetul de stat. Este un deziderat care are o reflectare si in Legea Invatamantului ca acest sector sa beneficieze de 6% din PIB. Or, s-a ajuns la cote jenante pentru o tara cu pretentii, la alocarea care a fost de 2,5% din PIB, apoi la 3,2% din PIB. Cred ca trebuie sa se faca rectificari de buget prin care sa se ridice suma, iar in anul 2016 sa vedem un buget in care educatia sa beneficieze de 6% din PIB", relateaza Agerpres.



Revendicarile studentilor - lista integrala a revendicarilor:

Intr-un comunicat trimis HotNews.ro, Alianta Nationala a Organizatiilor Studentesti din Romania (ANOSR) anunta ca "dezastrul din mediul universitar si lipsa de respect cu care au fost tratati studentii in ceea ce priveste deciziile din sistemul de invatamant superior a determinat sa inceapa azi o serie de ocupari in cateva din universitatile importante din tara. Studentii sunt nemultumiti de faptul ca opiniile lor nu mai sunt ascultate in universitati, ca subfinantarea educatiei a produs efecte catastrofale asupra calitatii si relevantei studiilor universitare si ca taxele din universitati au devenit insuportabile pentru studenti, rata de abandon universitar ajungand la 40%".





Vezi mai jos lista de revendicari a studentilor, potrivit comunicatului ANOSR:



"Cresterea finantarii educatiei si asumarea reala de catre Parlamentul si Guvernul Romaniei a alocarii a 6% din PIB pentru Educatie, asa cum prevede legea;

Includerea studentilor in proportie de 25% din electori in alegerea rectorilor, a decanilor si includerea acestora in aceeasi proportie in Consiliile Departamentelor din facultati - locul in care se iau decizii cu privire la curricula si planurile de invatamant;

Cresterea investitiilor in servicii pentru studenti: cresterea burselor, in special a burselor sociale, investitii in constructii de noi camine si cantine si investitii in repararea si modernizarea celor existente;

Implementarea reala a unui invatamant centrat pe student, profesorii nemaifiind simpli oratori a unor cursuri prafuite de timp , ci cei care creeaza medii de invatare pentru studenti pentru ca acestia sa dobandeasca abilitati si competente, invatand cum sa folosesca informatiile de la curs, nu doar sa le reproduca ;

Reforma curriculara din universitati , pentru a face programele de invatamant relevante pentru piata muncii si pentru nevoile si interesele studentilor de azi;

Implicarea studentilor in toate procesele de asiguare a calitatii, la nivel intern si extern, atat la evaluari ale institutiilor de invatamant superior, cat si in evaluari ale programelor de studii;

Respectarea de catre universitati si Ministerul Educatiei si Cercetarii Stiintifice a 'Statutului Studentului', care contine toate drepturile si obligatiile studentilor, si depunerea de eforturi pentru sanctionarea universitatilor care incalca flagrant drepturile studentilor;

Respectarea dreptului la libera exprimare a studentilor de catre universitati si Ministerul Educatiei si Cercetarii Stiintifice, prin asumarea rolului de cultivator al spiritului critic in randul noilor generatii, in contextul in care tot mai multi studenti care au curajul sa spuna problemele din universitati sau mediul universitar romanesc sunt sanctionati"

ANOSR informeaza ca "primele universitati care in acest moment sunt ocupate de organizatii studentesti sunt Universitatea de Vest din Timisoara, Universitatea Maritima din Constanta si Universitatea 'Dunarea de Jos' din Galati. Studentii s-au baricadat in amfiteatre, dezbat problemele sistemului universitar romanesc si refuza sa paraseasca universitatile pana cand revendicarile lor nu vor fi acceptate. ANOSR face apel la studentii din toata tara sa se alature miscarilor de occupy incepute azi in cele 3 universitati, pregatind in acest moment actiuni similare in alte centre din tara".



Cristi Popescu, presedintele Asociatiei, sustine ca "dupa ani de zile in care parerile noastre nu au mai contat, ne-a ajuns cutitul la os si vrem sa ne luam universitatile inapoi. Universitatile sunt facute sa deserveasca studentii si nu invers, iar situatia catastrofala in care a ajuns sistemul de universitar ne face sa nu mai putem accepta declinul continuu care caracterizeaza scoala romaneasca. Parlamentari, ministri, presedinti, primari si alti reprezentanti ai poporului, toti si-au asumat atat in discursuri electorale, cat si in legi nerespectate, ca educatia trebuie sa fie o prioritate pentru Romania, insa niciunul nu a miscat un deget pentru asta. Incepand de azi, luam noi soarta sistemului universitar romanesc in mainile noastre si refuzam sa parasim universitatile pana nu se gasesc solutii la problemele semnalate de noi."



Reactia rectorului Universitatii de Vest din Timisoara, fata de proteste: "Sunt mandru de acesti tineri cu initiativa. Sustinem studentii in demersul lor

Marilen Pirtea Foto: Agerpres

Rectorul Universitatii de Vest din Timisoara, Marilen Pirtea, a anuntat in aceasta dimineata ca sustine studentii care protesteaza fata de finantarea precara a invatamantului si doresc o mai buna reprezentativitate in forurile decizionale ale universitatilor. ", il consideram absolut necesar pentru viitorul educatiei romanesti si al tinerilor nostri. Am iesit de nenumarate ori public, dar si in intalnirile de lucru la nivel de organisme decizionale, cu aceasta solicitare. Nu este o problema usor de rezolvat, dar impreuna avem mai multe sanse. Demersul studentilor apare la momentul oportun, dat fiind ca in Raportul de Convergenta 2015-2018, al Guvernului, publicat in luna aprilie a acestui an, se face referire la o crestere extrem de lenta a procentului din PIB acordat educatiei, care ar ajunge la 3% abia in anul 2060", spune Rectorul UVT intr-un comunicat remis HotNews.ro.



Marilen Pirtea sustine ca Universitatea de Vest din Timisoara colaboreaza "foarte bine cu reprezentantii studentilor, acolo unde cadrul legislativ ne permite acest lucru. Legislatia trebuie schimbata in sensul acordarii unui aport mai mare studentilor in activitatea administrativa a universitatilor. In fond, vorbim despre tineri bine pregatiti, in domenii dintre cele mai diverse, capabili sa ia decizii importante cu privire la propriul viitor. Avantajul major in cooptarea studentilor in forurile decizionale consta in faptul ca acestia pot da feedback 'la firul ierbii', sprijinind astfel universitatea sa creasca in mod constant calitatea proceselor didactice si administrative. Pentru a obtine cat mai multe dintre revendicari, studentii trebuie sa le adreseze direct decidentilor ce pot da curs acestora: Ministerul Educatiei si Cercetarii Stiintifice, Ministerul de Finante, Guvern etc."



Potrivit conducerii institutiei de invatamant superior, "Universitatea de Vest din Timisoara respecta intru totul dreptul la libera exprimare si isi asigura studentii de sprijinul institutiei in demersurile lor. De altfel, relatia avuta de Universitate si reprezentantii studentilor a fost si este una de buna colaborare si sprijin reciproc, o dovada in acest sens fiind si faptul ca spatiul ocupat de studenti pentru dezbaterile pe care le organizeaza in aceasta perioada este unul care nu afecteaza derularea procesului didactic".



"Misiunea Universitatii este de a crea cetateni adaptabili la o societate in continua schimbare, nu doar absolventi bine pregatiti pentru provocarile pietei muncii. Politica financiara nationala privind invatamantul trebuie sa se schimbe pentru a ne permite sa realizam tot ceea ce ne-am propus, cu si pentru studenti. 'Saracia' distribuita de la Guvern ne ingreuneaza munca. Este o povara pe umerii viitorului nostru ca tara", spune Marilen Pirtea.

Informatii de background

Nu este prima oara cand asociatiile studentesti cer public majorarea pana la 25% a ponderii votului lor in alegerea rectorului. In urma cu o luna, pe 8 aprilie 2015, ANOSR a anuntat ca studentii din toata tara fac greva japoneza, pentru ca votul lor in alegerea rectorului sa conteze in o proportie de 25%, si nu de 10% cum e in prezent.



Cristi Popescu, presedintele Aliantei Nationala a Organizatiilor Studentesti din Romania, a explicat atunci urmatoarele:



"anul universitar 2015-2016 e cel in care se vor alege din nou cei care vor conduce universitatile in urmatorii 4 ani, iar noi, studentii, nu contam mai deloc in acest proces. Desi in universitate studentii sunt aproximativ 90% din membrii comunitatii academice, iar cadrele didactice doar 10%, atunci cand vine vorba de alegerea rectorului lucrurile stau exact invers. Rectorul da tonul schimbarilor in universitate, iar atunci cand studentii nu conteaza la alegeri, majoritatea schimbarilor vor fi pentru binele cadrelor didactice si nu ale studentilor. Greva japoneza de azi [8 aprilie 2015 - n.red.] e doar un avertisment pentru Parlamentul si Guvernul Romaniei ca vrem ca legea educatiei sa se schimbe in cel mai scurt timp posibil, iar daca in urmatoarele doua saptamani nu vedem actiuni concrete in acest sens ne vom intoarce din vacanta pregatiti sa facem tot ce ne sta in putinta pentru a arata ca universitatile trebuie sa fie pentru studenti, nu invers".

Studentii au precizat ca, "daca pana in 2011, acestia participau in procent de 25% la alegerile pentru rectori, odata cu noua lege a educatiei s-a schimbat procedura de alegere a acestora, iar acestia nu mai reprezinta decat aproximativ 10% din electorat in majoritatea cazurilor".



Sursa si detalii

Amintim ca Alianta Nationala a Organizatiilor Studentesti din Romania (ANOSR) a reactionat la decapitarea legii educatiei si a protestat fata de tacerea Avocatului Poporului atunci cand lui Victor Ciorbea i-a fost solicitat sa sesizeze Curtea Constitutionala.

